13 “Na kilumbu yina, bo ta kangudila nzo ya Davidi ti bantu ya Yeruzalemi dibulu ya masa sambu na kukatula masumu na bo ti mvindu na bo sambu na kukumisa bo bunkete.+2 “Na kilumbu yina,” Yehowa ya makesa muntu ke tuba, “Mono ta vwansa bazina ya biteki na insi yina,+ ebuna bo ta yibuka bo diaka ve; ebuna mono ta katula bambikudi+ mpi mpeve ya mvindu na insi yina.3 Kana muntu mosi kubikula diaka, tata na yandi ti mama na yandi yina butaka yandi ta tubila yandi nde, ‘Nge ta zinga ve, sambu nge me tuba mambu ya luvunu na zina ya Yehowa.’ Ebuna tata na yandi ti mama na yandi yina butaka yandi ta fwa yandi sambu yandi ke bikula.+4 “Na kilumbu yina konso mbikudi ta wa nsoni ya mbona-meso na yandi ntangu yandi ke bikula; mpi bo ta lwata ve lele ya kimbikudi ya bo me sala na mika+ sambu na kukusa.5 Mpi yandi ta tuba nde, ‘Mono kele ve mbikudi. Mono kele muntu ya ke bundulaka ntoto, sambu muntu mosi sumbaka mono ntangu mono vandaka leke.’6 Mpi kana muntu kuyula yandi nde, ‘Bamputa yina kele na mapeka* na nge kele nki?’ yandi ta vutula nde, ‘Bo lwadisaka mono na nzo ya banduku na mono.’”*7 “O mbele ya bitumba, telama sambu na kunwanisa ngungudi na mono,+Sambu na kunwanisa muntu yina kele nduku na mono,” Yehowa ya makesa muntu me tuba.“Bula ngungudi,+ mpi kimvuka ya mameme* kupanzana;+Mpi mono ta balula diboko na mono sambu na kunwanisa bantu ya kukonda mfunu.”8 “Mpi na insi ya mvimba,” Yehowa muntu me tuba,“Bo ta katula bandambu na yo zole mpi yo ta fwa;*Mpi ndambu ya tatu ta bikala na kati na yo.9 Mono ta lutisa ndambu ya tatu na tiya;Mpi mono ta katula bo mvindu mutindu bo ke katulaka arza mvindu,Mpi mono ta meka bo mutindu bo ke mekaka wolo.+Bo ta binga zina na mono,Mpi mono ta ndima.Mono ta tuba nde, ‘Bo kele bantu na mono,’+Mpi bo ta tuba nde, ‘Yehowa kele Nzambi na beto.’”
Banoti na nsi ya lutiti
^ Na kisina, “na kati-kati ya maboko?” Disongidila, na ntulu to na mukongo.
kon_Latn kon_Latn kon_Latn